jkorsvik/nowiki_second_scrape_merged huggingface dataset:
Ole, Dole og Doffen

Ole, Dole og Doffen Duck er fiktive figurer i Disneys Andeby-univers. De er mest kjent fra historiene om Donald Duck, selv om de også figurerer i egen film og tegneserier, som Ole, Dole og Doffen på eventyr. 
Skaperne av figurene var Ted Osborne og Al Taliaferro.
Ole, Dole og Doffen opptrer for første gang i historien «Donalds nevøer» som kom ut i 1937, og som tittelen indikerer er de Donald Ducks nevøer. Ifølge Don Rosa er guttene født ca. 1940. De er trillinger og barn av Donalds søster, Della Duck. Hvem som er faren til guttene, er det ifølge  Don Rosas stamtre ingen som vet. Ryktet skal likevel ha det til at de var rampete som barn, og flyttet  til Donald etter å ha smelt en kinaputt under farens stol (mens han satt i den). Dette skal ha skjedd før jula i 1937.I 1951 ble Ole, Dole og Doffen medlem av speiderorganisasjonen Hakkespettene, etter å ha funnet igjen restene av Andebyfortet. Guttene gjorde det bra i Hakkespettene, og klatret raskt i rang. I dag er de mangestjerners generaler, og kanskje mest kjent for alltid å ha med seg Hakkespettboka som tilsynelatende inneholder svar på alt.
Ole, Dole og Doffen har ved flere anledninger hjulpet onklene sine, Donald og Skrue, ut av vanskelige kniper, og samtidig vært med på mange eventyr.
De norske navnenes opphav synes å være barneregla «Olen, Dolen, Doff, Kinkel, Kankel, Koff» eller "Ole, Dole, Doff, kinkelikane koff ..." osv. (Doffen var i eldre norsk brukt som kallenavn for Adolf.).


=== Navnene på andre språk ===
Norsk: Ole, Dole og Doffen
Arabisk: سوسو وتوتو ولولو (Soso, Tutu, Lulu)
Bulgarsk: Хюи, Дюи и Луи (Khyui, Dyui i Lui)
Dansk: Rip, Rap og Rup
Engelsk: Huey, Dewey and Louie
Estisk: Hups, Tups ja Lups
Finsk: Tupu, Hupu ja Lupu
Fransk: Riri, Fifi et Loulou
Frisisk: Kwik, Kwek en Kwak
Færøysk: Dinni, Danni, Dunni
Gresk: Χιούη, Ντιούη και Λιούη (Chioúi, Ntioúi kai Lioúi)
Hebraisk:  Eedo, Deedo ve Yoo
Indonesisk: Kwik, Kwek dan Kwak
Islandsk: Ripp, Rapp og Rupp
Italiensk: Qui, Quo e Qua
Japansk: ヒューイ・デューイ・ルーイ (Hyūi deyūi rūi)
Koreansk: 휴이, 듀이, 루이 (hyui, dyui, lu-i)
Kroatisk: Hinko, Dinko i Vinko
Latvisk: Tiks, Tiiks, Triks
Litauisk: Bilis, Dilis ir Vilis
Mandarin: 休易,杜易和路易 (Xiū yì, dù yì hé lùyì)
Nederlandsk: Kwik, Kwek en Kwak
Polsk: Hyzio, Dyzio i Zyzio
Portugisisk: Huguinho, Zezinho & Luisinho
Russisk: Билли, Вилли, Дилли (Billy, Villy i Dilly)
Serbisk: Раја, Гаја и Влаја (Raja, Gaja i Vlaja)
Slovakisk: Hui, Dui, Lui
Slovensk: Pak, Žak in Mak
Spansk: Hugo, Paco y Luis (Jorgito, Juanito y Jaimito i Spania)
Svensk: Knatte, Fnatte och Tjatte
Tsjekkisk: Bubík, Dulík a Kulík
Tyrkisk: Cin, Can ve Cem
Tysk: Tick, Trick und Track
Ungarsk: Tiki, Niki és Viki


== Referanser ==


== Eksterne lenker ==
Tick, Trick und Track Duckipedia
Winta (artist)

Winta Efrem Negassi, kjent under artistnavnet Winta, (født 20. mars 1984) er en norsk artist og låtskriver.
Winta kommer fra Haugerud i Oslo og har foreldre fra Eritrea. Hun har gitt ut flere singler og debutalbumet First kom i 2004. Fra 2002-2004 ble det gitt ut musikkvideoer til singlene «Emotions», «Hot Romance (Rok With You)» og «I Want U», som alle ble regissert av Ray Kay. Hit-singlen «Hot Romance (Rok With You)» ble skrevet av Taio Cruz. 
Winta har også bidratt på albumet Nå har vi vaska golvet – Sanger av Alf Prøysen. Der synger hun Prøysens «Julekveldsvisa» i duett med Maria Arredondo.
I september 2011 ble Wintas første album på sju år, My Life gitt ut. Albumet inkluderte singlene «Top of the World», «Nails on a Chalkboard», «My Life», «Heart On Fire (Merry-Go-Round)», «Amazes Me», «Just For Tonight», «Storm In Paradise» og «No Last Regrets».

I februar 2013 deltok hun i Melodi Grand Prix med sangen «Not Afraid» og i mai samme år ga hun ut singelen «Drip» i duett med svenske Johnel.


== Diskografi ==
Singler«Emotions» (daWorks, 2002)
«Emotions» - spesialversjon med den norske rapperen Diaz (daWorks, 2003)
«Trippin’» - med den amerikanske rapperen Aphletik (daWorks, 2003)
«I Want U» (daWorks, 2004)
«Hot Romance (Rok With You)» - med den britiske sangeren Anton Gordon (daWorks, 2004)
«Teaser» (daWorks, 2004)
«Good Times (Hitesh Remix)» (daWorks, 2005)
«Top Of The World» (daWorks, 2007)
«Nails On A Chalkboard» (daWorks, 2010)
«My Life» (daWorks, 2011)
«Heart On Fire (Merry-Go-Round)» (daWorks, 2011)
«Amazes Me» (daWorks, 2011)
«Just For Tonight» (daWorks, 2011)
«Storm In Paradiset» (daWorks, 2012)
«No Last Regrets» (daWorks, 2012)
«Not Afraid» (daWorks, 2013)
«Drip» featuring Johnel (daWorks, 2013)AlbumFirst (daWorks, 2004)
My Life (daWorks, 2011)


== Kilder ==
Norsk pop og rock leksikon. Vega forlag (2005)
«daWorks Records». Besøkt 16. januar 2013. 
«Official website». Arkivert fra originalen 3. juni 2012. Besøkt 16. januar 2013.  Arkivert 3. juni 2012 hos Wayback Machine.


== Eksterne lenker ==
Offisielt nettsted 
(en) Winta Efrem Negassi – kategori av bilder, video eller lyd på Commons 
(en) Winta på Internet Movie Database 
(en) Winta på Discogs 
(en) Winta på MusicBrainz 
(en) Winta på Songkick
Christiania Fusel & Blaagress

Christiania Fusel & Blaagress var ei gruppe som ble startet hjemme hos Øystein Sunde etter en kveld på Dolphins viseklubb i Oslo, 18. februar 1968. Første øvelse var 22. februar samme år. Gruppas aktive periode var 1968-73 med sporadiske opptredener senere. Albumet Som varmt hvetebrød i tørt gress lå i 1972-73 17 uker på VG-lista med nummer ti som høyeste plassering. Singelen «Ola Olsen»/«Fanitullen» nådde sjetteplass og lå seks uker på lista i 1973. Blaagress er en direkte oversettelse (med eldre rettskrivning) av bluegrass, en musikksjanger som gruppen har vært inspirert av.


== Medlemmer ==
Anne Elisenberg (fele, vaskebrett, banjo) 1968
Wiggo Elisenberg (gitar, klarinett, saksofon, vaskebrett) 1970-
Gerd Gudding (fele) 1968-71
Einar Mjølsnes (fele, hardingfele) 1971-
Kåre Schanche (gitar) 1968-70
Øystein Sunde (akustisk gitar, elektrisk gitar, mandolin, dobro, steel guitar)
Kari Svendsen (banjo, tuba/baryton) 1968-69
Fredrik Wibe (bass, vaskebaljebass) 1968-Gruppa turnerte sommeren 1973 med Espen Rud (trommer) og med Øystein Ruud (gitar) som vikar for Wiggo Elisenberg. Etter det har aktiviteten vært begrenset, men gruppa har gjennomført jubileumsmarkeringer med varierende besetning.


== Diskografi ==
«Det kjem nok betre tider» / «Mamma vi'kke ha» (singel, Nor-Disc 1968)
Som varmt hvetebrød i tørt gress (LP, Philips 1972; CD m/bonusspor, Spinner 1993)
«Ola Olsen» / «Fanitullen» (singel, Philips 1972)
«Gamle-Eriks drøm» / «Rauma-banen» (singel, Philips 1972)Den første singelen ble spilt inn med originalbesetningen, LP-en og de to siste singlene med Anne Elisenberg, Wiggo Elisenberg, Einar Mjølsnes, Øystein Sunde og Fredrik Wibe. På det nyinnspilte bonussporet «Svigermor kommer» i 1993 deltok også Kåre Schanche og Kari Svendsen.


== Referanser ==


== Eksterne lenker ==
(en) Christiania Fusel & Blaagress på Discogs 
(en) Christiania Fusel & Blaagress på MusicBrainz 
(no) Christiania Fusel & Blaagress. Historisk gjennomgang ved Øystein Sunde (Spinner Records).
(no) NRK TV: Flimra 7. mai 1971
Haiku

Haiku er en tradisjonell japansk poesiform. Et haikudikt består av 17 mora, en fonetisk betegnelse som vagt tilsvarer stavelser. Første linje har 5 mora, andre linje har 7 mora, og tredje linje har 5 mora.  
Tradisjonelle haiku er ofte knyttet til naturen, og skal inneholde et kigo, som er det ordet i haiku som setter diktet inn i en spesiell årstid. Et haikudikt skal foregå i nåtid, og det skrives ikke på rim. Japanske haiku skrives på én linje, mens vestlige haiku som regel skrives over tre linjer.  
Haiku fortsetter å være en meget populær diktform i Japan. Formen har også inspirert mange europeiske og amerikanske diktere opp gjennom litteraturhistorien, for eksempel Ezra Pound og den amerikanske beat-generasjonen, samt noen norske poeter. 


== Historie ==
Haiku er utviklet ut av en eldre diktform, waka, en diktform på 5 linjer med 31 mora, fordelt etter mønsteret 5-7-5-7-7. Betegnelsen haikai ble først brukt om et humoristisk waka, og senere om de tre første linjene i en humoristisk waka. 
De første diktene på den tradisjonelle formen var ofte en hokku, et åpningsvers til et lengre dikt som ble kalt haikai. Først på 1890-tallet ble det vanlige med frittstående dikt med samme form som hokku, og disse ble kalt haiku. I dag brukes betegnelsene haiku og haikai om hverandre.


== Eksempel ==
Tradisjonell hokku av Bashō:古池や蛙飛込む水の音　
Furu ike ya kawazu tobikomu mizu no otoGammal dam
Ein frosk hoppar
Lyden av vatnet


== Samlinger av haikudikt ==
Truls Horvei: Bortenfor haugen, bak plommetreet, 2003
Øystein Hauge: Grønt, Tiden Norsk Forlag, 2000


== Referanser ==
Grafisk brukergrensesnitt

Grafisk brukergrensesnitt (GUI, forkortelse for engelske Graphical User Interface, uttales «gooey») er et brukergrensesnitt for dataprogrammer som gjør det mulig for brukeren til å samhandle med datamaskinen via anordninger som tastatur, datamus, datapenn og lignende. Grafisk brukergrensesnitt er det motsatte av tekstbaserte grensesnitt på en datamaskin som har shell-applikasjoner som krever at kommandoer tastes inn. Grafisk brukergrensesnitt ble introdusert som en reaksjon på den bratte vanskelighetsgraden det var å beherske kommandobasert datamaskin. Isteden kan brukeren ved hjelp av en mus klikke på forskjellige knapper, tekstbokser og informasjonsfelt for å få gjort ting.
Det første grafiske brukergrensesnittet ble utviklet av forskerne ved Xerox PARC og finansiert av kopimaskinselskapet Xerox. Apple og senere Microsoft plukket opp ideen.
Man kan se på et grafisk brukergrensesnitt som en kobling mellom brukeren og programmet som kjører. Det viser brukeren valg- og navigasjonsmuligheter ved hjelp av ikoner, vinduer og lignende hjelpemidler, samtidig som det er et transparent bindeledd til det underliggende operativsystemet. De fleste operativsystemene idag som Windows og macOS støtter slike grafiske løsninger. Det samme gjelder Linux- UNIX-baserte systemer, som vanligvis benytter vindussystemet X som grunnlag for KDE, GNOME eller Motif (CDE). I de senere år har Wayland begynt å erstatte X-vindussystemet. 
Ofte kan brukergrensesnittet også betjenes med hurtigtaster. En rekke slike av dem er standardisert.


== Referanser ==


== Se også ==
Vindusbehandler
Mac OS
Microsoft Windows
Vindussystemet X
Linux
United States Constitution Party

United States Constitution Party («Konstitusjonspartiet») er et konservativt amerikansk politisk parti som har fått oppmerksomhet for sin kristne retorikk. 
De har blant annet åpent gått ut mot homofili, abort og innvandring. De står for den såkalte paleokonservatismen, en retning som også eksempelvis Pat Buchanan er tilhenger av, og dette er et tradisjonelt konservativt alternativ til nykonservatismen.
Partiet ble grunnlagt i 1992 under navnet U.S. Taxpayers Party («De amerikanske skattebetalernes parti»). Den ledende grunnleggeren var Howard Phillips (Howard Jay Pillips)Partiet fikk dagens navn i 1999, men i noen stater og områder har partiet tilknytning til politiske grupper med andre navn.
Deres hovedpunkter er:

Beskyttelse av livet fra unnfangelse til naturlig død
Individuell frihet
Tradisjonelle kjernefamilie-verdier
Privat eiendomsrett
Tradisjonell grunnlovsfortolkning
Lokalt selvstyre
Amerikansk isolasjonisme


== Referanser ==


== Eksterne lenker ==
(en) Offisielt nettsted 
Offisielt nettsted 
(en) Constitution Party (United States) – kategori av bilder, video eller lyd på Commons
Green Party (USA)

Green Party (USA) har vært et nasjonalt tredje parti i USA siden 1990. Partidannelsen var et resultat av flere diskusjonsfora, det første etablert i 1984. Partiet stilte første gang til valg i 1995, og nasjonalt første gang i 1996 med Ralph Nader som presidentkandidat. Partiet er medlem av Global Greens.
Green Party i USA har kun vunnet posisjoner i lokale valg. Det fleste som er blitt valgt har vært partiuavhengige. Den første som oppnådde verv i en delstatsforsamling var Audie Bock i California 1999. Hun søkte gjenvalg som uavhengig året etter. John Eder ble valgt i Maine i 2002, gjenvalgt 2004, og mistet plassen i 2006. På føderalt nivå har et tredje parti som regel gjort det dårlig i USA. Grunnen er at USA ikke er et parlamentarisk demokrati, og tredjepartier danner derfor koalisjoner etter valget for oppnå makt. En annen grunn til at tredjepartier gjør dårlige valg er at USA gjør bruk av enmannskretser og en generell bekymring for at stemmer på et tredje parti skaper en ødeleggelseeffekt, et forhold som er blitt forutsagt av Duvergers lov.
Green Party legger vekt på desentralisering og lokalt selvstyre, i henhold til partiets forpliktelser til et ikke-hierarktisk styringssett.
De ti grunnverdiene til Green Party:

Grasrotsdemokrati
Sosial rettferdighet og like muligheter
Økologisk visdom
Ikkevold
Desentralisering
Lokalbasert økonomi
Feminisme og like muligheter for begge kjønn
Respekt for ulikhet
Personlig og globalt ansvar
Siktemål fram i tid og bærekraft


== Presidentkandidater ==
1996: Ralph Nader, 685 128 stemmer (0,7%)
2000: Ralph Nader, 2 882 000 stemmer (2,7%)
2004: David Cobb, 119 859 stemmer (0,1%)
2008: Cynthia Ann McKinney, 161 680 stemmer (0,1%)
2012: Jill Stein, 469 627 stemmer (0,4%)
2016: Jill Stein, 1 457 218 stemmer (1,1%)


== Referanser ==


== Eksterne lenker ==
(en) Offisielt nettsted 
(en) Green Party of the United States – kategori av bilder, video eller lyd på Commons
Reformpartiet (USA)

Reformpartiet (engelsk: Reform Party of the United States of America, RPUSA) er et amerikansk politisk parti grunnlagt av forretningsmannen Ross Perot i 1995. Partiet har ønsket et oppgjør med topartisystemet i USA, og beskrives gjerne (i amerikansk forstand) som sentrumsorientert, populistisk og konservativt.
Ross Perot gjorde et spesielt godt valg i 1992 som uavhengig kandidat og han ble den første kandidat utenom republikanerne og demokratene siden 1912 som fikk en reell sjanse til å vinne valget, i hvert fall få betydning for utfallet. Han fikk om lag 20% av stemmene på landsbasis. Ross Perot stilte igjen til valg, denne gang som reformpartiets kandidat i 1996 og fikk 8% av stemmene.
I 1998 vant Jesse Ventura guvernørvalget i Minnesota, som reformpartiets kandidat. Tidligere republikaner Pat Buchanan ble nominert til valget i 2000 og fikk 0,4% av stemmene på landsbasis.
Partiet har vært igjennom flere splittelser de siste årene og er en skygge av det det var for noen år siden da det hadde potensial til å bli USAs tredje store parti, og er ikke lenger offisielt registrert parti i alle delstatene. Ralph Nader var presidentkandidat i 2004, først og fremst på grunn av Reform Partys motstand mot George W. Bush' politikk, en motstand som også deltes av Nader, uten at han sto på partiets politikk.


== Prinsipper ==
Sette de høyeste etiske standarder for Det hvite hus og Kongressen
Ingen flere gaver
Ingen flere gratis måltider
Lover med betydelige straffer, ikke regler
Gi Kongressen og Det hvite hus de samme planene for pensjon og helse som gjennomsnittlige borgere


== Reform-kampanjen ==
Redusere kostnadene til kampanjene ved å korte ned valg syklusen
Stemme på lørdager og søndager — ikke tirsdag, slik at arbeidere kan stemme
Forhindre kunngjøring av de endelige stemmene før alle stemmene har blitt talt i Hawaii
Skape et nytt skattesystem:
Det må være rettferdig
Det må være papirløst
Det må være nok penger til å betale regningene


== Eksterne lenker ==
(en) Offisielt nettsted 
(en) Reform Party of the United States of America – kategori av bilder, video eller lyd på Commons
DOS

DOS (Disk Operating System) er en samling operativsystemer som var vanlige på åtti- og nittitallet. Eldre versjoner av Microsoft Windows, inkludert Windows 95, Windows 98 og Windows Millennium Edition, er bygd på en versjon av DOS som heter MS-DOS.
Noen av de forskjellige utgavene av DOS er:

FreeDOS
MS-DOS
QDOS – Quick and Dirty Operating System (Henspiller på at programmeren skrev det på veldig kort tid. Det er denne versjonen av DOS som MS-DOS bygger på.
PC-DOS
DR-DOSPå en Linux-maskin er det dessuten mulig å emulere dos gjennom et program som heter dosemu, mens på en Windows-pc kan det samme gjøres med dosbox.
Panchito Pistoles

Panchito Pistoles er en fiktiv figur introdusert i Disney-tegnefilmen Donald møter nye venner i 1945. Han ble første gang introdusert i Barks'/Rosas Andeby-univers i Don Rosa historien "De tre Caballeros rir igjen" (2000).
Foruten Panchito består trioen av José Carioca og Donald Duck. 


== Eksterne lenker ==
Panchito Pistoles Inducks
José Carioca

José Carioca er en fiktiv figur skapt av Walt Disney Studios og første gang introdusert i tegnefilmen Hei, venner (Saludos Amigos) i 1942. Han er en brasiliansk papegøye med elegante klær og en forkjærlighet for samba. Han opptrer også i 3 caballeros (The Three Caballeros, også kjent som Donald møter nye venner på norsk), sammen med Donald Duck og Panchito Pistoles..


== Eksterne lenker ==
José Carioca Arkivert 19. mars 2016 hos Wayback Machine. i Internet Movie Database
Forbundet for Ledelse og Teknikk

Forbundet for Ledelse og Teknikk (FLT) er et norsk, LO-tilknyttet fagforbund som ble opprettet i 1951 og organiserer to hovedgrupper; arbeidsledere og tekniske funksjonærer i tekniske stillinger i privat virksomhet. Den siste gruppen er inndelt i ingeniører og teknikere, laboranter, optiske tegnere og tekniske funksjonærer. Forbundet organiserer også i attføringsbransjen, samt teknisk personell innenfor Statens veivesen.
FLT har om lag 21 000 medlemmer (2015), og utgir medlemsbladet Ledelse og Teknikk. 
Forbundsleder er Ulf Madsen. Han har vært forbundsleder fra 2017.


== Addisco ==
I 1999 stiftet FLT aksjeselskapet Addisco. Dette utdanningsselskapet skulle tilby kurs og utdanningstilbud til FLTs medlemmer. Addisco, som er heleid av forbundet, gir en rekke utfordrende utdanningstilbud og en kan ta utdanning fra fagbrev til master, uten noen egenandel. Addisco forvalter og administrerer FLTs støtteordning for etter- og videreutdanning. Addisco ble opprettet 21. mai 1999. Daglig leder i Addisco er Nina Henriksen. Styreleder i Addisco er Ulf Madsen.


== Referanser ==


== Eksterne lenker ==
Forbundets hjemmeside
Tysk mark

Tysk mark, på tysk Deutsche Mark, forkortet DM som symbol eller DEM som kode ifølge ISO-standard, var den offisielle myntenheten i Tyskland fra 1948 til den ble etterfulgt av euro i 1999. Mynter og sedler ble trukket tilbake i 2002. 1 tysk mark tilsvarte 100 pfennig, på tysk Pfennige. & (må ikke forvirres med &) ble brukt som myntenhetens merke i aviser, magasiner og i noe mindre grad (etter 1990) på datamaskiner.
Myntenheten ble innført etter en valutareform 20. juni 1948 fordi det gikk inflasjon i den gamle riksmarken på slutten av 1940-tallet.
Raskt etablerte den tyske mark seg som en svært solid og respektert valuta, og ble ofte benyttet internasjonalt. Kosovo og Montenegro brukte tyske mark som valuta fra 1999 til 2001.
Vekslingskursen mellom tyske mark og norske kroner var i 2001 gjennomsnittlig på 4,11766 kroner per mark.


== DDR ==
Den tyske demokratiske republikk hadde en egen myntenhet som på tysk opprinnelig ble kalt Mark der deutschen Notenbank, men fra 1967 Mark der DDR. Da den økonomiske unionen mellom Vest-Tyskland og DDR ble innført i 1990, ble tyske mark tatt i bruk i DDR. 


== Se også ==
Mark der DDR
Riksmark
Papirmark
Rentenmark
Goldmark


== Eksterne lenker ==
(en) Deutsche Mark – kategori av bilder, video eller lyd på Commons
Spansk peseta

Peseta (flertall: pesetas) var myntenheten i Spania (og Andorra, sammen med fransk franc) fram til 31. desember 1998. Euro ble først introdusert som elektronisk betalingsmiddel, men 1. januar 2002 kom mynter og sedler i omløp. Siden 1. mars 2002 har peseta ikke vært gyldig som betalingsmiddel i Spania og Andorra.
Navnet peseta stammer fra det katalanske ordet pesseta, som betyr «liten bit».
Finsk mark

Finsk mark (finsk: Suomen markka) var valutaen i Finland fra 1860 og frem til 1. januar 1999, da den ble byttet ut med euro. Finske mark var imidlertid betalingsmiddel frem til 1. januar 2002, da euro overtok helt for den gamle valutaen. Valutakoden for finsk mark var FIM. En mark var delt opp i 100 penniä.
Marken ble introdusert 4. april 1860 som en kvart russisk rubel. I 1917 fikk Finland sin uavhengighet, og Finlands Bank ble uavhengig. Mark ble da reintrodusert som en egen myntenhet basert på gullstandard. I 1963 ble den gamle finske marken byttet ut med ny-mark på grunn av inflasjon. Den nye marken var verdt 100 gamle mark.Navnet mark kommer fra den middelalderske vektenheten. Både «mark» og «penniä» er lånord basert på de samme røttene som den tyske marken. 
Mynter og sedler ble trukket fra sirkulasjon i 2002, og erstattet av euro. Siden da har euro vært den gjeldende valutaen i Finland.


== Referanser ==


== Se også ==
Sølvmark
Hans Endrerud

Hans O. Christian Endrerud (født 13. oktober 1885 i Oslo, død 24. oktober 1957 samme sted) var en norsk fotballspiller. I 1908 var han kaptein og scoret ett av målene i Norges første landskamp, hvor Norge tapte 11–3 for Sverige. Til sammen fikk han seks landskamper og spilte på Norges OL-lag i 1912. På klubbnivå representerte han Oslo-klubben Mercantile, som han var med på å stifte i 1903. Mercantile vant i perioden 1906–1913 de første åtte kretsmesterskapene som ble holdt i Oslo, og Endrerud var med på samtlige.Hans eldre bror Anton var med på å vinne det som regnes som det første norgesmesterskapet i fotball, for Grane i 1902.


== Referanser ==


== Eksterne lenker ==
(en) Hans Endrerud – Olympedia 
(en) Hans Endrerud – Sports-Reference (OL-resultater – arkivert) 
(en) Hans Endrerud – EU-Football.info 
(no) Hans Endrerud – Norges Fotballforbund
DC Comics

DC Comics er et amerikansk forlag som gir ut tegneserier. Forlaget har siden begynnelsen av 1990-årene vært et datterselskap av Warner Bros.
Sammen med Marvel Comics har DC Comics tilsammen 80% av det totale tegneseriemarkedet i USA. Størstedelen av tegneseriene forlaget gir ut foregår i et univers befolket med superhelter og superskurker. Her er superheltene Superman, Batman, Green Lantern, The Flash og Wonder Woman noen av de mest kjente.
DC Comics gir også ut tegneserier i en mengde andre genrer og har vist en vilje og evne til å eksperimentere både med hensyn til innhold og formater. De har vært en pådriver for utviklingen av tegneserier for voksne, blant annet med opptrykk av Vertigo, Paradox og Piranha.


== Begynnelsen (1934–1955) ==
Forlaget ble grunnlagt i 1934 av Malcolm Wheeler-Nicholson, som var tidligere militær og journalist. Navnet DC Comics kommer fra et av forlagets eldste og mest populære tegneserier, Detective Comics (som fremdeles blir utgitt av forlaget).


=== De første utgivelsene ===
I 1934 grunnla Malcolm Wheeler-Nicholson forlaget National Allied Publications som i 1935 ga ut sitt første magasin; Fun: The Big Comic Magazine nr. 1 (feb. 1935) (senere kjent som New Fun og More Fun).
I nr. 6 av dette magasinet debuterte Jerry Siegel og Joe Shuster som tegneserietegnere. Med historiene om Doctor Occult.  Dette var de to som senere skulle bli skaperne av den mer kjente Superman.
I desember samme år ga Malcolm Wheeler-Nicholson ut forlagets andre serie: New Comics. Dette var serien som med tiden skulle bli til Adventure Comics. En tegneserie som kom ut helt frem til 1983 ( nr. 503 ) og er dermed en av de lengslevende tegneseriene som noen sinne har vært utgitt.


=== Detective Comics og Action Comics ===
Den tredje serien Malcolm Wheeler-Nicholson kom første gang ut i desember 1936 og heter Detective Comics, og blir utgitt den dag i dag. Selv om det ble utgitt på slutten av 1936 er det første bladet datert mars 1937.
Det var i Detective Comics nr. 27 (mai 1939) at Batman hadde sin debut som tegneseriehelt.
Serier som ble lansert i perioden 1934–1955:

Fun: The Big Comic Magazine (feb. 1935)
New Comics (des. 1935 – 1983)
Detective Comics (des. 1936 – utgis fremdeles)
Action Comics  (juni 1938 – utgis fremdeles)


== Referanser ==


== Eksterne lenker ==
(en) Offisielt nettsted 
(en) DC Comics – kategori av bilder, video eller lyd på Commons